**НАЦИОНАЛЕН СТАТИСТИЧЕСКИ ИНСТИТУТ**

**ИНФОРМАЦИОННА СИСТЕМА „СТАТИСТИКА НА ОКОЛНАТА СРЕДА“**

**Приложение №4**

**ИЗПРАЩАНЕ НА ИНФОРМИРАЩИ ПИСМА ДО ФИРМИТЕ ВКЛЮЧЕНИ В ОТДЕЛНИТЕ ИЗСЛЕДВАНИЯ**

1. **Предназначение**

Настоящият документ представлява функционални изисквания към “Модул за изпращане на информиращи писма” за разработване на решение, осигуряващо възможността ИССОС автоматично да изпраща информиращи писма по имейл на фирмите, участващи в наблюдение.

Целта е да се опишат функционалните изисквания към тази част от системата, отговаряща за изпращане на електронни съобщения до респондентите.

Основната задача на тези съобщения е да информира фирмите за възможността да въвеждат онлайн необходимите данни и чрез линковете в тях да получат лесен достъп до ръководство за работа със системата, сроковете и контактите със съответните експерти в ТСБ и НСИ.

1. **Общи функционални изисквания**

Дейностите, свързани с функциониране на системата за изпращане на електронни съобщения до фирмите могат да се опишат най-общо в следната последователност:

В началото на годината, преди отварянето на системата за въвеждане на данните:

* Експерти от ЦУ подготвят файл с електронните адреси за всеки модул на ИССОС, който от външен файл се импортира в системата;
* Експерти от ЦУ въвеждат в системата макети (шаблони) на информиращи писма за всеки модул;
* Експерти от ЦУ конфигурират, стартират и проследяват статуса на имейл кампании за изпращане на писма до респондентите, подаващи данни в съответните подсистеми
  1. **Входни файлове**

Системата за автоматично изпращане на информиращи писма използва следните входни файлове:

* Файл ECO\_METRO – регистър на статистическите единици за изследванията за околната среда. Този регистър се извлича основно от ИСРСЕ и евентуално се допълва с единици от административни регистри. От него се взема информация за предприятията, които участват в съответните наблюдения за околната среда и които трябва да получат информиращи писма;
* Файл EMAIL\_CONTACTS – Зарежда се веднъж в годината за всеки модул и съдържа имейл адресите на предприятията.
  1. **Контрол на съдържанието импортирания файл с имейл контакти**:

При импортирането на файловете с имейл контакти системата да прави проверка на формата (синтаксиса) или за правилността на изписване на имейл контактите. При проверката системата да извежда съобщение при наличието на проблем:

Например:

|  |  |  |
| --- | --- | --- |
| No | Проблем | Съобщение |
| 1 | Липсва „@“ | В адреса за ЕИК …… липсва „@“ |
| 2 | Има повече от един адрес на един ред (отделени с някакъв разделител) | За ЕИК ………. адресите за изписани на един ред |

* 1. **Импорт на файл с електронните адреси на фирмите в системата**

Файл EMAIL\_CONTACTS се импортира за всеки модул и има следната структура:

* EIK – Единен идентификационен код
* ЕКАТТЕ (5) – местонамиране на дейността
* SIK – Статистически идентификационен код
* EMAIL – Имейл адрес
* SUBSYSTEM - Модул
* TSB - ТСБ
* IS\_BANNED - Изключен

При въвеждане на списъка, съдържащ електронните адреси в системата, да се извършва проверка на форматите на ЕИК, ЕКАТТЕ и СИК на фирмите. За един ЕИК във всеки модул може да фигурират няколко адреса, като всеки адрес трябва да е на отделен ред във файла. Необходимо е да не се допуска за един и същи ЕИК/ЕКАТТЕ повече от един уникален адрес.

Да се предвиди възможност за редактиране на списъците с контактите за всеки модул.

Импортиране и изтриване на имейл адресите в ИС СОС да се извършва само от определени служители на НСИ, притежаващи съответните права.

1. **Редакция на имейл контакти**

След въвеждане в системата на списъците с имейл адреси на предприятията за всеки ЕИК трябва да се осигури възможност за редактиране и изключване (деактивиране) на имейл адрес за отделните подсистеми. На деактивираните адреси системата не изпраща информиращи писма.

Добавяне на имейл адреси за всеки модул се допуска в случай, че предприятието фигурира в последния зареден файл ЕСО\_МЕТРО. За едно предприятие във всеки модул могат да се зададат няколко адреса, като се направят съответния брой добавяния и записи.

Да се предвиди експорт в Excel на файл с електронните адреси за всеки модул, който да съдържа следната информация:

* ЕИК
* СИК
* ЕКАТТЕ
* Име
* Имейл
* Модул
* ТСБ
* КИД08
* Изключен

Служители на ТСБ могат да редактират, добавят и правят експорт само на имейл адреси на фирми от техния регион (със съответстващо поле ТСБ\_ОТ във файл ECO\_METRO).

Експерти от НСИ редактират, добавят и експортират файл с електронните адреси на всички фирми.

1. **Създаване и редакция на имейл шаблони**

Шаблоните на информиращите писма за всеки модул се създават и редактират в системата от експерти на ЦУ, притежаващи тези права. При редакцията им може да бъде променено освен съдържанието, също така и тяхното име и статус – активен или не.

В писмата автоматично да се добавя информация за ЕИК и име на фирмите, които се вземат от файл ECO\_METRO.

С цел проверка на шаблоните и линковете в тях да се разработи опция за изпращане на писмото на тестови имейл адрес с ЕИК и име на фирма.

1. **Конфигурация на имейл кампании**

Подготовка за изпращане на информиращите писма за всеки модул започва с конфигурация на съответната имейл кампания. Задава се дата и час на стартиране на изпращането на писмата. Избира се файл ECO\_METRO, съответния активен шаблон и една или повече подсистеми, за които се отнася съответната кампания. Задава се име и описание на кампанията.

Необходимо е да се предвиди възможност за редактиране на вече записана имейл кампания.

Списъкът от предприятия, участващи в съответното статистическо наблюдение (модул на ИС СОС), на които ще се изпращат информиращи писма, се взема от съответното поле от файл ECO\_METRO (например поле WASTE\_1 – Отпадъци от дейността, PACK – Опаковки ……..).

Стартирането на изпращането на информиращите писма, освен в зададените дата и час, да е възможно и принудително във всеки момент.

В отделна точка от менюто на системата да се следи процеса на изпращане на писмата, броя на изпратените, неуспешно изпратените и неизпратени (поради деактивиране) писма.